અમુક જીવદયા અને પશુપ્રેમીઓ સોસાયટીમાંથી વાંદરો સહીસલામત બહાર જાય એવું ઇચ્છતા હોવાથી તેમણે ફૉરેસ્ટ ડિપાર્ટમેન્ટની મદદ લેવાનો નિર્ણય લીધો હતો. જે લોકો વાંદરાના તોફાનથી ત્રસ્ત થઈ ગયા હતા તેમણે કોઈ પણ ભોગે એનાથી છુટકારો મેળવવો હતો. આ સંદર્ભમાં સોસાયટીની અન્ય રહેવાસી નલિની મોહને કહ્યું હતું કે ‘અમે એનાથી કંટાળી ગયા છીએ, કારણ કે એ રસોડામાં ઘૂસીને ખાવાનું ખાઈ જાય છે તો ક્યારેક સોફા પર આવીને સૂઈ જાય છે, ડાઇનિંગ ટેબલ પર આવીને બેસી જાય છે. અમે વધારે ત્યારે ત્રાસી ગયા જ્યારે તે રસોડામાં આવીને એક કિલો બટાટા ખાઈ ગયો. અમારાં બાળકોને એનો ડર લાગે છે અને અમને ક્યારેક કોઈ દુર્ઘટના બને એનો ભય લાગે છે.’